为下列古文添加标点：
元康便辟善事人希颜候意多有进举而不能平心处物溺于财利受纳金帛不可胜纪放责交易遍于州郡为清论所讥从高祖破周文帝于邙山大会诸将议进退之策咸以为野无青草人马疲瘦不可远追元康曰两雄交战岁月已久今得大捷便是天授时不可失必须乘胜追之高祖曰若遇伏兵孤何以济元康曰王前沙苑还军彼尚无伏今奔败若此何能远谋若舍而不追必成后患高祖竟不从
答案：元康便辟善事人，希颜候意，多有进举，而不能平心处物，溺于财利，受纳金帛，不可胜纪，放责交易，遍于州郡，为清论所讥。

从高祖破周文帝于邙山，大会诸将，议进退之策。咸以为野无青草，人马疲瘦，不可远追。元康曰：「两雄交战，岁月已久，今得大捷，便是天授，时不可失，必须乘胜追之。」高祖曰：「若遇伏兵，孤何以济？」元康曰：「王前沙苑还军，彼尚无伏，今奔败若此，何能远谋。若舍而不追，必成后患。」高祖竟不从。